Ravnateljica Osnovne šole Turnišče izdaja naslednja

**PRAVILA O UPORABI GARDEROBNIH OMARIC IN KLJUČEV GARDEROBNIH OMARIC**

1. **člen**

(garderobne omarice)

Učenci od 5.-9. razreda Osnovne šole Turnišče imajo na razpolago garderobne omarice.   
Vsaka omarica je označena s svojo številko.

1. **člen**

(dodelitev garderobne omarice)

Vsak učenec od 5.-9. razreda dobi v uporabo garderobno omarico.

**3. člen**

(ključ)

Učenec ob prejemu ključa za svojo garderobno omarico podpiše izjavo o prejemu. Učenec po prejemu ključa odgovarja in skrbi za omarico in ključ.

Ključ skrbno hrani do zaključka devetletne osnovne šole.

Učenec za dodeljeno omarico in ključ odgovarja, zato menjava omaric in ključa med učenci ni dovoljena.

Če učenec pozabi ključ doma, poišče dežurnega učitelja, ki mu omarico odklene z univerzalnim ključem. Ob odhodu domov poišče dežurnega učitelja oz. osebje v tajništvu, da omarico zaklene. Omarica ne sme ostati odklenjena.

1. **člen**

(uporaba garderobnih omaric)

V garderobni omarici učenci shranjujejo oblačila, obutev, šolske potrebščine, športno opremo. Za osebne predmete, hranjene v garderobnih omaricah, šola ne prevzema odgovornosti, kar še posebej velja za odklenjene omarice.

V omaricah je prepovedano odlaganje in shranjevanje predmetov ali snovi, ki so v pravilih šolskega reda opredeljene kot nevarne, hrane in pijače ter neprimernega fotografskega in drugega materiala.

1. **člen**

(vzdrževanje omaric s strani učencev)

Učenci skrbijo, da omarice niso popisane, pobarvane, namerno odrgnjene ali kako drugače poškodovane. Na zunanji strani omaric ne sme biti osebnih oznak, kot so nalepke z imeni, zapis imena ipd.

Učenci so dolžni sami skrbeti za čistočo v garderobni omarici.

Med zimskimi in poletnimi počitnicami se omarice spraznijo. Med zimskimi počitnicami učenci sami opravijo pregled notranjosti, da se omarice prezračijo. Med poletnimi počitnicami jih čistilke generalno očistijo.

1. **člen**

(pregled omaric)

Ravnateljica ali pomočnica ravnateljice lahko opravita splošen pregled notranjosti garderobne omarice brez prisotnosti učenca.

1. **člen**

(izguba ali poškodovanje ključa in poškodovanje omarice)

Za vsako storjeno škodo odgovarja uporabnik omarice. O storjeni škodi predstavnik šole obvesti starše oz. zakonite zastopnike.

V primeru izgube ključa učenec o tem obvesti razrednika, ki obvesti hišnika o potrebi po izdelavi nadomestnega ključa. Stroške izgube ključa oz. poškodovanja garderobne omarice poravna učenec oz. njegov zakoniti zastopnik/skrbnik.

1. **člen**

(namerno poškodovanje garderobnih omaric)

Če učenec garderobno omarico namerno poškoduje ali uniči, starši poravnajo strošek popravila garderobne omarice ali nabavo nove garderobne omarice. Med poškodbe sodijo tudi pisanje in lepljenje po omaricah ali drugo označevanje garderobnih omaric (zunaj in znotraj omarice).

Ob večkratnih kršitvah pravil bo razrednik predlagal vzgojni ukrep.

1. **člen**

(izpraznitev omarice konec šolskega leta)

Na koncu šolskega leta učenec izprazni garderobno omarico. Omarico mora zapustiti urejeno, čisto in nepoškodovano. Razrednik poskrbi, da učenci to opravijo in si ogleda stanje garderobnih omaric.

1. **člen**

(veljavnost pravil)

Ta pravila sprejme ravnateljica.

Turnišče, 1. 9. 2024 Ravnateljica:

Melita Olaj